
Buletin Informativ – 30.08.2010


În acest sfârșit de săptămână echipajele de intervenţie din cadrul I.S.U.”Basarab I” Dâmboviţa au fost solicitate la următoarele evenimente:


- pompierii dâmbovițeni au acționat pentru stingerea a peste 7 hectare de teren afectate de arderi necontrolate:


- Detașamentul de Pompieri Târgoviște a acționat în localitatea Ilfoveni pentru stingerea a peste 500mp vegetație uscată;


- Detașamentul de Pompieri Găești a acționat în localitatea Pătroaia Vale unde au ars cca 5 hectare de miriște și în orașul Găești unde a ars o suprafață de cca. 1000 mp vegerație uscată și aproximativ 1000 kg gunoi menajer;


- Garda de Intervenție Răcari a acționat în localitatea Tărtășești pentru stingerea unei suprafețe de cca.1,5 hectare și aproximativ 1000 kg deșeuri menajere.


Echipajele SMURD din cadrul I.S.U.”Basarab I” Dâmboviţa au intervenit în această perioadă pentru a acorda ajutor medical de urgență la 9(șapte) solicitări (SMURD Târgoviște la 8 solicitări și SMURD Titu la o solicitare). În 8b cazuri pacienții au fost transportați la spital pentru tratament de specialitate, într-un singur caz a fost refuzat transportul la spital.
*     *     *


Având în vedere faptul că în ultima perioadă s-au intensificat arderile necontrolate (incendiile de vegetație uscată), I.S.U. ”Basarab I” Dâmboviţa atenționează atât cetățenii cât și instituțiile și operatorii economici cu privire la măsurile obligatorii ce se impun la arderea miriştii, vegetaţiei uscate şi a resturilor vegetale astfel:
· În perioadele de caniculă şi secetă prelungită arderea miriştii, vegetaţiei uscate şi a resturilor vegetale este interzisă; 
· În celelalte perioade, aceste operaţiuni se execută numai după obţinerea permisului de lucru cu focul de la primăria localităţii şi a acordului de la Agenţia de Protecţia Mediului, cu informarea în prealabil a Serviciului Voluntar pentru Situații de Urgență (SVSU) al localității;
· Pe timpul arderii vegetaţiei uscate şi a resturilor vegetale este obligatoriu:
· menținerea focului în perimetrul aprobat şi asigurat și supravegherea permanentă a zonei în care efectuează arderea resturilor vegetale;
· efectuarea arderii doar ziua şi în condiţii meteo fără vânt;
· executarea arderii în zone care să nu permită propagarea focului la drumuri, construcţii, instalaţii, păduri, culturi agricole, etc.;
· dotarea minimă cu mijloace de primă intervenţie și anunțarea imediată a SVSU al localităţii, primăriei şi pompierilor militari, în situaţia în care există pericolul extinderii focului în afara perimetrului aprobat.

Se exceptează de la OBŢINEREA PERMISULUI DE LUCRU CU FOCUL numai executarea arderii vegetaţiei uscate şi a resturilor vegetale în cadrul gospodăriei cetăţeneşti.

ATENŢIE !


Nerespectarea restricțiilor privind utilizarea focului deschis se sancționează cu amendă de la 1000 la 2500 lei.

Nu lăsați copiii nesupravegheați! NU lăsați chibriturile la îndemâna copiilor !

